LidanRubinov/Halacha-QA huggingface dataset:
שאלה: האם בן אדם חילוני ילך לגהנום?: רציתי לשאול האם בן אדם שהוא לא דתי ולא מתפלל אבל היה בן טוב ועשה הרבה מצוות בחיים ילך לגהנום והשם יכעס עליו בגלל שהוא התפלל בשבילו?
תשובה: אף אחד אינו יודע את הכללים בהם ריבונו של עולם שופט את האדם לאחר מותו. זו אחת ההבחנות בינינו ובין ריבונו של עולם - הוא יודע את שנעשה לאחר מותו של אדם, ואילו אנו לא. אנחנו יכולים לשער. ההשערה הסבירה היא שהקב"ה גומל לאדם כפי מעשיו. מעשיו של אדם משתרעים בתחומים רבים: בין אדם למקום, קיום מצוות, תפילות שבת וכדו   בין אדם לחבירו של מעשים טובים בין בני אדם, ויושר, וצדק ומשפט, והרבה חסד וכדו. כל אדם נבחן במרחב הזה, בין אם הוא מגדיר את עצמו כחילוני ובין אם הוא מגדיר את עצמו כדתי. על המעשים הטובים הוא מקבל שכר טוב, ועל הרעים - הוא נידון. הגהינום אפוא אינו מלא אנשים חילוניים  הוא מלא אנשים רעים.
שאלה: לחם מחמצת-מה מברכים?: רציתי לדעת מה מברכים על לחם מחמצת? דבר שני מה מברכים על נס עם סויה?שהכל?
תשובה: גם על לחם מחמצת מברכים המוציא. ועל נס עם סויה - שהכל.
שאלה: זרע לבטלה: אני לצערי גם חוטא בזרע לבטלה ורציתי לשאול אם מותר לי להתפלל כי אחרי הכל אני חוטא בזה,ואני לא בטוח אם ה יסלח לי או יקבל את התפילה שלי,ברוך השם שומר מצוות מניח תפילין וכו. אשמח לתשובה.
תשובה: הקב"ה שומע תפילות כולנו. גם מי שמתקשה לעשות תשובה ועדיין אוחז בחטאו - אין שום מחסום לתפילתו ועבודתו מתקבלת באהבה. העיקרון הזה מופיע במקומות רבים ומנוסח יפה בפרקי אבות (פרק ד  משנה יא) רבי אליעזר בן יעקב אומר: העושה מצוה אחת, קונה לו פרקליט אחד. והעובר עברה אחת, קונה לו קטיגור אחד. כל מצווה עומדת בפני עצמה. גם אם זרע לבטלה מביא עליך קטיגור, התפילות וכל המעשים הטובים מביאים לך פרקליטים רבים. לכשתתחזק ותעשה תשובה יתקיים בך סוף המשנה: תשובה ומעשים טובים, כתריס בפני הפרענות.
שאלה: גזרה משמיים או סימן משמיים: כבוד הרב אני וחברותיי דנו בנושא חשוב ולא הצלחנו להגיע להסכמה. השאלה היא, האם כל מה שקורה לנו הוא בכרח סימן דרך ואנחנו מחוייבים לחקור כדי להבין למה זה קרה ולתקן? מותר לשאול למה זה קרה? או שזה קורה כי ככה נגזר ואל לנו לשאול שאלות? אני אתן דוגמא כדי להסביר. חליתי מאוד בתקופה האחרונה, המחלה התבטאה בפצעים קשים בפנים. לאחר תקופה שהסתגרתי בבית והתפללתי לרפואה הבנתי שאני צריכה לתקן משהו. כשעברתי על המעשים שלי לאחרונה הבנתי שחטאתי בהלבנת פנים של מישהו קרוב ואהוב. כשקיבלתי על עצמי לתקן והתפללתי הפצעים עברו. שיתפתי חברות, חלקם הסכימו וחלקם טענו שלפעמים אנחנו חוטפים מכות משמים כי ככה נגזר וצריך לקבל באהבה ולא לשאול שאלות. כמו לדוגמא עם שבעת הילדים שנשרפו בברוקלין. אסור לשאול, רק לקבל באהבה ולהבין שהכל מלמעלה. אשמח לתשובה מאירה
תשובה: השאלה שחברותייך ואת דנתן בה היא אכן שאלת כבדת משקל מאוד, וניתנו לה תשובות רבות ומגוונות. אנו מוצאים בח פעמים רבות שהם פענחו דברים, ואמרו כי אירועים מסוימים באים בעקבות התנהגות מסוימת וכדו, ובכך לימדו לחפש את הסיבות לדברים. מאידך גיסא, לא זו בלבד שהיכולת שלנו לדייק את הדברים היא קלושה מאוד (וכשאנו שומעים את מי שטוען שהוא יודע לפענח   זו נראית מניפולציה, כי תמיד יוצא שמה שקורה מוכיח את מה שהוא חשב גם בלי שזה קרה), אלא שאנו מוצאים מקורות רבים המלמדים כי היכולת שלנו להבין את דרכי ד  מוגבלת מאוד, ודי לנו במה שאמר הקב"ה לאיוב במענה הראשון (פרקים לח ולט) המלמדים על המגבלות שלנו. האם יש דרך שלישית? אני חושב שכן. אני חושב שיהיה נכון לומר כך: התפקיד שלנו אינו יכול להיות מפענחים של הסיבות שריבונו של עולם עושה דברים, כיוון שאין בידינו לעשות את זה. מה שאנחנו צריכים לעשות הוא לשאול את עצמנו מה אנחנו יכולים לעשות עם מה שקרה לנו, ולאן אנחנו יכולים להוביל את זה. העבודה הפנימית שלנו אינה קובעת שאנו יודעים למה דברים באו, אולם היא כן אומרת שאנחנו צריכים להתעצם מכל דבר שמתחולל בנו. כביכול, ריבונו של עולם נתן לנו את חומר הגלם, ואנחנו אלה שצרים אותו בצורה שנראית לנו נכונה. הדבר דומה מעט לחלק מדברי חכמים על החלום, שאמרו כי "כל החלומות הולכים אחר הפה", כלומר: המשמעות של החלום תלויה בפיתרון שלו. כך גם אנחנו   מוליכים "אחר הפה" את האירועים שבאו עלינו, ובכך מעצבים את משמעותם. בדוגמה שנתת, ראשית, אני שמח מאוד שהבראת. שנית, האם את יכולה לקבוע בוודאות כי בגלל זה היו לך פצעים? בוודאי שלא. אולם, את השתמשת בהזדמנות שהקב"ה זימן לך, ואת המאורעות הקשים הפכת לעולם התיקון (בלי לקבוע בוודאות שבגלל זה הפצעים התחוללו בך), וכך הלכת בדרך שנבנית מתוך כל מה שבא עלינו, ורואה באירועים את אבני הבניין של עולמנו הרוחני. האם דרך זו יכולה להנחות אותך?
שאלה: הודיה לבורא עולם: כבוד רציתי להגיד האם תוכל לכתוב מקבץ תפילות הודיה.בגלל שבורא עולם עוזר לי ואני רוצה להודות לו.
תשובה: האם לא יהיה יותר נכון לחבר את ההודיה שלך לקב"ה בעצמך? אין תפילה והודיה גדולים מזו.
שאלה: אהבה: כבוד הרב אני וחברה שלי נפרדנו לפני חודש כי רבנו המון בתקופה האחרונה ולא הסתדרנו כל כך.הבעיה היא שאני אוהב אותה ולא בא לי לוותר אני יודע שהיא כבר לא רוצה כי מתי שהיא אמרה לי את זה הרגשתי את זה עליה ובתכלס אני גם לא יכל להאשים אותה כי התנהגתי ממש לא ר אני דיברתי לא יפה וקיללתי ושיקרתי וחבל שהבנתי את זה רק עכשיו אני מתגעגע אליה ברמה מטורפת ואני לא יודע מה לעשות כי אני לא יכל להתרחק ממנה כי אנחנו אותו בית ספר ואותו חברה אז מה שעשיתי זה שיצאתי מכל הקבוצות עם החברה לא מדבר עם חברים שלי לא יוצא להפסקות בבית ספר חסמתי אותה מכל מקום אפשרי בשביל לא לראות את התמונות או לא לראות מתי היא זמינה שלשום היה לי יום הולדת 16 והיא באה ואמרה לי מזל טוב,רציתי לרשום לך ברכה ענקית אבל חסמת אותי מכל מקום אפשרי לא עניתי לה כי לא היה לי מה לענות, אתה חייב לעזור לי איך אני אשכח אותה?
תשובה: אני יכול להציע לך את הצעד הראשון, ואז לראות לאן זה מתקדם: תפתח. אתה זה שהיית לא ר. על כן, את זה שצריך לפתוח. את הכל. ואז היא תוכל להחליט אם היא רוצה להמשיך. כך מתחילים מסע של תיקון. גם בין אדם לחברתו. וגם בין אדם לריבונו של עולם.
שאלה: שבת: הרב, ראיתי באתר פסק שמתיר פלאפונים בשבת ירושלים לקומונריות. הייתי שמח לדעת מה המקור בהלכה המתיר זאת. כי זה קצת תמוה. אני מבין שיש פיקוח נפש לעבור בשכונות מסוכנות ולכן חייב פלאפון,אבל למה להכנס למצב הזה שצריך לקחת פלאפון בשבת ולהכניס חניכים של תנועות נוער לפיקוח נפש. למה לא לפסוק שסניפים שכדי לעלות לכותל עוברים במקומות מסוכנים - שלא יעלו. אין שום מצווה לעלות לכותל בשבת ירושלים, זה דבר חשוב אני לא מזלזל בכך חלילה, אך אין חיוב לעלות אם זה גורם לחיוב של לקיחת פלאפון ופיקוח נפש. ובקיצור : למה להגיד לקומנריות לקחת פלאפון שיש ברירה אחרת פשוט לא לעלות? אשמח לתשובה ו.
תשובה: לך הדרך הנכונה היא שתשאל את הרב הפוסק ולא אותי. אלא שאני חושב שזה בסך הכל גימיק תקשורתי של מפרסם כתבה ובכל מקרה ברור שאין כאן שום חידוש ואכתוב לך זאת בקצרה. כל דברי הם למי שסומך על עירוב העיר ולכן אין איסור טילטול בשבת. אין פיקוח נפש להסתובב בירושלים וכך אני נוהג מאז שחרורה. השאלה היא לגבי איסור מוקצה הפלפון הוא מוקצה בשבת. בין אם מוקצה מחמת כלי שמלאכתו לאיסור ואז מותר לטלטלו לצורך גופו ומקומו, ובין אם הוא מוקצה מחמת חסרון כיס - שזה כידוע חמור יותר. מוקצה אסור בטלטול ביד ובשעת הצורך מותר בטלטול מן הצד (ע"י רגל או מרפק). בכל מקרה תיק שיש בו גם מוקצה וגם דברים חשובים יותר - מותר בטלטול בשבת גם כאשר המוקצה בתוכו. חומש או סידור הם חשובים יותר מכל דבר אחר ובודאי יותר מטלפון נייד. לכן אין שום בעיה לשים לפני שבת בתיק פלפון ביחד עם חומש או סידור. אם חלילה יהיה צורך ניתן יהיה להשתמש בו בשבת (השימוש בו בשבת אסור כמובן). מצד  מראית עין  יש להניחו כבוי או טעון ורוטט או טעון ושקט. מדוע לא עושים זאת בכל שבת? - כדי שלא יהיה זילזול בשבת, אבל מהדין זה מותר. סיכום אין איסור בטלטול פלפון בשבת בתוך תיק כאשר הוא היה בתיק בערב שבת ביחד עם חומש או סידור ואין נוגעים בפלפון כלל בשבת. כמובן שחשובה התרוממות הרוח בירושלים בשבת בכלל ובשבת זו בפרט וחשוב שיהודים ימשיכו ללכת לכותל ולכל מקום בעיר הוא בארץ בכל ימות השבוע. שבת דוד לוי 098987548
שאלה: טומאת ספרים קדושים: לפני כמה חודשים ארזתי ספרים למעבר דירה וחלקם נשארו ארוזים, היום פתחנו ארגז אחד בו היו אלבומים, תהילים וכמה ספרי תנ"ך. לתדהמתנו גילינו בפנים גללים (ממש עליהם) של כלב אולי של חתולה שלנו איין לי שמץ של מושג איך הגיעו לשם וחשוב מכל אני לא יודעת מה לעשות. בבקשה הצילונו. ו מראש
תשובה: הגללים לא מונעים שימוש בספרים כל עוד ניתן לנקותם באופן יסודי. אחרי הניקוי אפשר ללמוד בהם.
שאלה: בשר חלק: שמענו שיש לאחרונה בעיה עם הבשר החלק. האם יש משהו בשמועה זו?
תשובה: לא שמענו ממקור מוסמך את השמועה הזאת. וגם בשני שבועות האחרונים הייתי וראיתי בעיני במשחטת בשר וגם בשתי משחיטות עוף שהמצב טוב מאד.
שאלה: הכנת בצק: האם מותר להכין בצק שמרים לפני שבת להכניסו למקרר ולהוציאו כשעתיים לפני יציאת השבת מהמקרר לצורך המשך התפחה?
תשובה: אסור
שאלה: טקס הזמנת מתים: אצל הודים יש מנהג כזה שהם עושים טקס לפני חתונה של כלה וחתן להזמין את הנפטרים לחתונה רציתי לדעת אם זה ר??
תשובה: גם אם אולי יש צדדים להתיר לפי דעות מסוימות ראוי להתרחק מכך. יש איסור לפנות אל המתים. השולחן ערוך (יו"ד סימן קע"ט סעיף יג) פוסק: "דורש אל המתים, זה שמרעיב עצמו ולן בבית הקברות כדי שתשרה עליו רוח הטומאה". ומוסיף הרמ"א (סעיף יד): "להשביע את החולה לשוב אליו לאחר מיתה להגיד לו את אשר ישאל אותו, מותר. ויש מתירין אפילו לאחר מותו, אם אינו משביע גופו של מת רק רוחו (כן משמע בהגהות מיימוני בשם רא"ם דלא כבית יוסף)". דעת המחבר היא שאכן יש איסור מוחלט. אך הרמ"א מחלק בין פנייה לגוף, שאסורה, לבין פנייה לרוח - שמותרת. יש תשובה של הרב קוק (בשו"ת דעת כהן סימן ס"ט) שפוסק להחמיר בכל מקרה: "ולעניות דעתי אין כדאי לחזק את האמונה על ידי תחבולות כאלה הקרובות למכשול איסור ויותר טוב לקיים תמים תהיה עם ד  א-להיך". עיין באריכות מאמר בקישור (משם לקחתי את המקורות) www.etzion.org.il vbm archive 6-halak 28spiritualizm.rtf
שאלה: כשרות הבשר: בזמן האחרון נשמע מפי רב מסוים כי לא ניתן לאכול בשר ועוף משום הכשר משום שלפי דבריו הכל נבלות וטרפות,משום בעיות בשחיטה ובדיקת הסכינים.כרגע אני לא אוכל בשר ועוף. האם יש אמת בדבר או שניתן לסמוך על כשרויות מהודרות ואם כן אז על מי?
שאלה: טקס הזמנת מתים: אצל הודים יש מנהג שהם עושים טקס הזמנת כל הנפטרים לחתונה של כלה וחתן רציתי לדעת אם זה ר?
תשובה: אם כך נהגו במשפחת החתן והכלה בעליה לקברות, מותר. אם לא נהגו, עדיף להמנע. אם נוהגים כך גם בחופה- עדיף להמנע מלומר שמזמינים אותם, וראוי לומר שהם כאן עימנו ואנו שמחים שמשתתפים בחתונה. כמו כן, עדיף שלא לדבר למתים בלשון נוכח.
שאלה: התחזקות: אני מתחיל להתחזק לאחרונה ויש לי כמה שאלות. אני לא דתי ואין לי גם כיוון לאן ללכת לשמוע תורה, בעזרת השם זה גם יקרה, אבל רציתי לשאול בינתיים שאני בשלבים הראשונים ואני רוצה כן להחזיק בי את האש הזאת אז הדרך היחידה שלי היא לשמוע רבנים ביוטיוב - אני שומע הרצאות שיש בהם מעשיות וכדומה סיפורים אישיים ומוסר כדי להתחזק, האם זה גם נחשב לי ששמעתי תורה ומוסר? עוד שאלה - מה מגדיר ספר מוסר? כאילו אם אני קורא ספר שרב חיבר ויש בו סיפורים מעשיות וכדומה זה גם נקרא לעסוק בתורה ומצווה? -מזה חוק לישראל? -מזה 100 ברכות? -מה ההבדל בין ברכות השחר לתפילין? ברכת השחר היא חלק מזה לא? בינתיים לקחתי על עצמי ברכת המזון ואשר יצר ואני מתכנן גם תפילין ושבת. לפעמים אבל שאני מברך אני מרגיש שאולי אני לא מברך נכון? אולי אני מברך מהר ובלי כוונה? אולי בגלל שאני לא בתשובה שלמה זה לא מתקבל? האם כל ברכה באמת מתקבלת? אני משתדל מאוד גם אחרי הברכה למשל שאני אוכל להגיד בלב ולדבר עם השם.
תשובה: שאלה ותשובה: -אני שומע הרצאות שיש בהם מעשיות וכדומה סיפורים אישיים ומוסר כדי להתחזק, האם זה גם נחשב לי ששמעתי תורה ומוסר? כל מה שקשור לתורה ומחזק אותך בתורה ובמצוות הוא לימוד תורה ומוסר. -מה מגדיר ספר מוסר? כאילו אם אני קורא ספר שרב חיבר ויש בו סיפורים מעשיות וכדומה זה גם נקרא לעסוק בתורה ומצווה? מה שמשפיע עליך להיות טוב יותר בדברים שבין אדם למקום ובין אדם לחברו - זהו מוסר וזה חשוב. -מה זה חוק לישראל? ספר שיש בו לימוד יומי מסודר בכמה תחומי לימוד. -מה זה 100 ברכות? כל יהודי יברך בכל יום מאה ברכות. ביום חול מגיעים לכך די בקלות (רק שלש תפילות עמידה מעניקות 57 ברכות) בשבת מקפידים לברך על בשמים, מאכלים ומשקאות, כך משלימים ל- 100 ברכות. -מה ההבדל בין ברכות השחר לתפילין? ברכת השחר היא חלק מזה לא? ברכות השחר הם עניין אחר: פותחות ב"נותן לשכוי בינה" ומסיימות ב"מעביר שינה מעיני". ברכות השחר אומרים בכל יום - תפילין לא מניחים בשבת וחג. בינתיים לקחתי על עצמי ברכת המזון ואשר יצר ואני מתכנן גם תפילין ושבת. לפעמים אבל שאני מברך אני מרגיש שאולי אני לא מברך נכון? אם אתה קורא מהסידור - זה נכון. כדאי לבין מה שאומרים אבל גם אם יש רצון כללי לברך - זה מספיק. -אולי אני מברך מהר ובלי כוונה? תברך לאט ובכוונה. אבל גם מהר ובלי כוונה בכל מילה זה מספיק. -אולי בגלל שאני לא בתשובה שלמה זה לא מתקבל? הכל מתקבל, ד  אוהב אותנו ומקבל כל רצון קטן שיש בנו להיטיב ולתקן. -האם כל ברכה באמת מתקבלת? כן. -אני משתדל מאוד גם אחרי הברכה למשל שאני אוכל להגיד בלב ולדבר עם השם. יותר טוב להגיד ולפנות אל ד  בתוך התפילה והברכה ולא להשאיר זאת לאחר כך.
שאלה: און: ראיתי שרשום שהשם און מקורו מהתנ"ך האם זה נכון? והאם מותר לקרוא ככה לבן?
תשובה: אחד משותפיו של קרח היה און, אלא שעשה תשובה ולפיכך ניצל מן העונש. מותר הלכתית לקרוא כך לילד אם שניכם כהורים רוצים בכך. כוונו על משמעות המילה שהיא יכולת וכח, שיזכה לכוונם לעבודת ד.
שאלה: איך יהיה לי בטחון עצמי: יש לי חברה שהיא אומרת לי כל הזמן שאני אין לי ביטחון עצמי כל פעם שאני יוצת לדייט זה יהי לא מוצלח מכיוון שאין לי ביטחון עצמי. פשוט נותנת לאנשים שאני לא מכירה להקטין ממני אני לא עומדת על המלה שלי אני מקשיבה לאנשים יותר מדי יש כאלה מחזקים אותי ואז פתאום אני מרוצה מעצמי יש כאלה שלא מחזקים אותי ואומרים לי את האמת בפנים וזה פוגע בי. אני מקווה שתעזרו לי מראש!!
תשובה: לך, את לא מרוצה מעצמך. מרגישה קטנה ובלי כוחות ואני מבינה מאוד את הקושי שזה גורם לך, את התסכול שעולה מהדברים שאת כותבת. יש וידוי שאומרים במנחה לפני יום הכיפורים "אלקי עד שלא נוצרתי איני כדאי ועכשו שנוצרתי כאילו לא נוצרתי". הרב קוק מסביר את זה, שעד שלא נולדתי כנראה לא היה שום חסרון בעולם שהיתי צריכה למלא, והעובדה שדווקא נולדתי בתאריך מסוים מראה שכנראה יש פה עכשיו חסרון שאני צריכה למלא. יש לי פה תפקיד בעולם. משהו פה יישאר חסר בלעדי. איך יודעים מה התפקיד המיוחד שלנו? זה בד"כ קשור לכוחות ולכישרונות המיוחדים שלנו. הם כוחות שה  נתן לנו, כי כנראה הם מה שאנחנו צריכים כדי למלא את התפקיד שלנו. אני מתארת לעצמי שאולי הרבה חוויות שחווית קצת השכיחו ממך את הכוחות המיוחדים שלך ואולי כדאי לך לשבת עם עצמך כל יום בערב וממש לכתוב דבר או שנים שאת מיוחדת בו, משהו טוב שעשית היום, תנסי לעשות את זה כמה שבועות ותראי שתיזכרי כמה טוב יש לך ואולי אפילו זה קצת יכוון אותך לתפקיד המיוחד שלך פה בעולם. יכול להיות שלפעמים זה לא מאוד ברור ולכן כדאי לנסות ולפתח כוחות וכישורים חדשים (ללכת לחוגים, למצוא תחביבים חדשים וכד ), בנוסף, נתינה מאוד נותנת משמעות וסיפוק, נסי לחשוב איזה סוג של נתינה תתאים לך, לאיזה סוג של חסד הייתי רוצה להיות שותפה, זה יכול להיות עזרה לחברות או התנדבות בעמותה שצריכה, גם שותפות בקבוצה מסוימת נותנת לפרט את תחושת השייכות והערך והיכולת לפעול ולעשות. מעבר לכך, יש הרבה דברים שיכולים להביא לחוסר בטחון עצמי, ואני חושבת שהעיקרי שבהם זה הרבה חוויות שליליות, חוויות של חוסר הצלחה שאולי גרמו לך לשכוח כמה בעלת ערך וכוחות יש לך. אם את מרגישה שעברת חוויות כאלו שמאוד השפיעו עלייך וכל מה שאמרתי לך לא עזר אולי כדאי להעזר משהי מקצועית שתוכל לעבד איתך את מה שעברת ולראות איתה ביחד כמה כוחות יש לך וכמה את אהובה לפני הקב"ה בעצם זה שאת פה. אני יודעת שלא כתבתי פתרונות קסם, ובעיקר הצעתי דרכים לעבוד, כמה כיוונים של עבודה עצמית, ומאחלת לך שתהיה דרך צלחה, דרך מטבעה היא לא פשוטה, אבל תתחזקי בכך שזה השביל שלך, זה מה שהקב"ה רצה ממך פה, וכנראה זה חלק ממה שאת צריכה לעבור כדי להוציא לפועל את התפקיד המיוחד שלך בעולם. בהצלחה רבה! את מוזמנת לפנות אלי למייל, נעמה tepernaama gmail.com
שאלה: טלית ונשואים להומוסקסואל: הרב, יש לי חבר שהוא הומוסקסואל דתי, מתפלל שלוש תפילות ביום ציצית, תפילין והכל. אבל בגלל שהוא אשכנזי ולא התחתן, הוא אינו הולך עם טלית. הסברתי לו שזו מצווה דאוריתא, והוא אמר שמנהג אבותיו ללכת עם טלית רק אחרי חתונה. יש לציין שהוא לא רוצה להתחתן עם אישה. שאלתי היא: מאיזה גיל ראוי שהומו יתחיל להתעטף בטלית?
תשובה: עליו ללכת עם טלית קטן במשך היום, ומן הטלית הוא פטור עד חתונתו. לעולם אין להמנע מן הרחמים, אולי יום יגיע והוא יזכה לנטיה שתאפשר לו להתחתן עם אשה כדת משה וישראל. אין להשתמש במילה שכינית אותו, איננו שייכים לתרבות הנותנת תארים לאנשים בשל נטיה שהצניעות יפה לה. כמובן אסור לאדם לממש נטיה כזו, אולם עצם הנטיה אינה איסור אלא יצר רע נוסף לאדם שעליו להמנע מלתת לו פורקן.
שאלה: הלכות שבת: הרב,אני בשלבי התחזקות והמשפחה שלי חילונית לגמרי. בשבת אחותי השאירה שעון מעורר והלכה.הפלאפון שלה היה בחדר שלי והשעון לא הפסיק לצלצל.הוא נכבה ל5 דקות ולאחר מכן ממשיך לצלצל במשך עשר דקות כך סבלתי במשך 3 שעות. לאחר שלוש שעות כאשר השעון התכבה שוב לחמש דקות נגעתי בפלאפון והוצאתי את הסוללה. האם חיללתי שבת?
תשובה: ראשית כל, אני מחזק את ידיך שאתה מתחזק. יהי ה  עמך! כיבוי הפלאפון או הוצאת הסוללה אסור בשבת. אפשר היה לכסות את המכשיר או להכניסו לארון. ובהצלחה.
שאלה: טבילה עם כוויות נרחבות: נכוותי ברגליים בשטחים נרחבים ממים רותחים שנשפכו עליי (הכוויות עוד טריות עם שלפוחיות ובשר חשוף). אני אמורה לטבול השבוע במקווה אבל אני חוששת שהטבילה עשויה להזיק לי לכוויות ו או להזיק לאחריות. אשמח לייעוץ מה לעשות במקרה זה. שבוע טוב.
תשובה: לפנות לרופא העור ולשאול אם טבילה תזיק. אם כן- יש להמנע מטבילה הפעם, עד שהדבר יתאפשר רפואית. אם לא- אפשר לטבול, לאחר שבדקת שאין חציצה כגון דם חיצוני יבש קרוש (אפשר להסירו בעדינות ללא כאב במים) רפואה שלימה
שאלה: כוס קידוש: למדתי שכוס קידוש חייבת בשטיפה והדחה. אבי נוהג לפני הקידוש תמיד לשטוף אותה ושתהיה רטובה. האם הכוס חייבת להיות רטובה והאם שטיפה והדחה שנעשו שלא בסמיכות לקידוש מותרת.
תשובה: לכתחילה, יש לשטוף ולהדיח סמוך לקידוש. אין צורך שתישאר רטובה ואפשר לנגבה. בשעת הצורך, אם הכוס נקיה ונשטפה בעבר ללא שימוש, אפשר לקדש בה ללא שטיפה מחודשת.
שאלה: תפילין מעור מעבדתי: שבוע טוב! האם אפשר להזמין תפילין שיוצרו בשיטה כזאת? ו בועז
תשובה: כיוון שמדובר בחידוש גדול של מנהג כלל ישראל שיתפשט מהר בשל המחיר ובשל ההומאניות וכד, אזי צריך שיפסקו בזה הרבנים הראשיים שליט"א ולא רב פרטי. לחיבת הקודש אכתוב לך כמה הרהורים לא למעשה- בפשטות נראה שמותר לכתוב על קלף כזה, שדרשה הגמ  בשבת קח, מן המותר בפיך, המותר באכילה מותר בכתיבה, והכוונה שם לסוג הבהמה כמבואר בתו ס, ואף טריפה ונבלה מותרת וכאן יש להשוותו לעור טהורה נבלה. אולם הסברא שהעלה רבי יהושע הגרסי לבייתוסי מפני מה הותר לכתוב על עור נבלה, משום שנהרגו בידי מלך (רבש"ע) וק"ו מכך שנהרגו בידי אדם מותרים, ודאי בידי מלך מותרים. ובעור מעבדתי אין סברא זו, שהרי לא נולדו ולא נהרגו כלל, ואולי בזה לא ריבה ואין זה בכלל עור מכיוון שאינו בהמה כלל. סוגיה זו נמצאת גם במס  סופרים. אולם גם זאת יש לדחות שכן עור שליל כשר ומהודר לכתיבה, וגם הוא לא היה בו חיים מצד עצמו אלא כסניף לעובר. על פניו נראה שהעור המעבדתי מכיוון שהוא מגיע מבעל חיים ראשוני, אזי יש בו דין בהמה על אף שעבר תהליך, וכן עמדתי ההלכתית בסוגיות דומות שבשר משובט או מפותח מתאי גזע דינו כבשר להלכות בו"ח, עיין- יש עוד כמה הבטים בנושא הזה, שהעיבוד יהיה לשמה ועוד. למעשה אין לדחות את הדבר בסקירה ראשונה, ויש מקום שתשלח את השאלה לרה"ר שיכריעו.
שאלה: שמירת נגיעה: הרב, שנה שעברה בשנת השרות שלי התנדבתי בבית חם לילדים בכיתה ו. זה ילדים שבאים ממשפחות רווחה וזקוקים להרבה יחס ואהבה עם זאת הם כן גרים בבית. השנה יוצא לפגוש אותם פעם ב. הדבר הראשון כשאני רואה אותם זה לרצות להביא להם חיבוק. לא כולם ככה אבל יש 2 ילדים שהם באמת כמו אחים שלי הקטנים. אני יודעת שהתשובה היא ברורה כשמש אבל יש איזשהוא אפשרות קטנה לכיף?
תשובה: בדקתי מקורות שונים ותשובות בנושא - לא מצאתי פתח להתיר. את יכולה לפנות לרבנים אחרים - אולי יש להם כוח היתר רב ממני. אפשר וצריך כמובן לגלות חום ואהבה בדרכים אחרות: במילים טובות, במכתבים או פתקים משמחים, במתנות קטנות ובכל מה שהיצירתיות שלך יכולה להמציא.
שאלה: צניעות השיער לבנות: כבוד הרב יש לי 2 בנות, בנות 7 ו - 9. כאשר באמצע השבוע הן הולכות עם שערן אסוף ובשבת עם פזור (עם שרט או קשתית). לאחרונה שמעתי שזה לא צנוע, כי שערן עובר את קו הכתפיים. האם זה נכון? מראש והמשך יום טוב
תשובה: יש בזה מחלוקת בנושאי הכלים בשו"ע. לכתחילה יש ללכת עם שיער אסוף, ובשעת הדחק מותר ללכת עם פזור.
שאלה: תבור : אדוני הרב ברוך ה נולד בני הבכור וארצה לדעת אם השם "תבור" הוא שם ראוי ומבורך. אודה לתשובתך בהקדם ו
תשובה: זהו שם עברי במשמעות ראויה, ואם הוא טוב בעיני רעייתך ובעיניך, אזי הדבר מבורך
שאלה: עוגה שהגיעה עם מחלל שבת: האם ניתן לאכול בשבת אוכל (עוגה) שהגיעה עם מחלל שבת כארבעים דקות אחרי כניסת השבת?אני ספרדי אם זה משנה. שחר
תשובה: אסור באכילה בשבת
שאלה: זוגיות: אני בקשר אם מישהי כבר 9 חודשיים החלטתי שאני רוצה להתחתן איתה אבל בזמן האחרון אנחנו לא מפסיקים לריב אפשר להגיד שבזכותה חזרתי לדת התחלתי להתחזק בזכותה שמרתי כמה שבתות בזכותה אבל אני לא יכול איתה יותר היא עקשנית ולא מעריכה את כל מה שאני עושה בשבילה שאני מבקש ממנה קצת להתחשב בי היא רואה רק את עצמה שיש לה יום כזה ומלא דברים ואני מבקש ממנה שתתחשב בי גם שגם לי יש ימים קשים.עכשיו יש גם את אמא שלה שהיא מתייעצת איתה ואין בעיה אם זה אבל היא מפעמים מייעצת לה דברים נגדי או דברים שקשורים אלי ולבת הזוג שלי וביקשתי ממנה שתפסיק ושתשאל אותי ולא אותה אני מפחד שאנחנו נתחתן היא תתערב יותר מידי ולא תתן לנו לחיות ביחד אם עצמנו אני לא יודע כבר מה לעשות אני מיואש אני חייב שאולי תתן לי עצה
תשובה: ב"ה, אי אפשר להתחתן כך ללא הדרכה, אשמח לעזור בפלפון 052-7710491 דני ארגמן
שאלה: עלייה לבית קברות במחזור: אימי נפטרה לפני כחודש ואנו אמורים לעלות לקיברה לגילוי מציבה. שאלתי היא האם מותר לעלות לקברה כשאר אני במחזור. חשוב לי מאוד לעלות לקיברה.
תשובה: כאשר ישנה וסת, אין לעלות לקבר. אם הצורך עז, תוכלי לעלות לקרבת המקום, ולא להתקרב למקום הקברים. מן השמים תנוחמי
שאלה: עליה לקבר תוך שנה מגעגועים: לפני כשלושה חודשים אבי נפטר. והיום זה הוא יום הולדתו הימים עוברים עם געגועים מטורפים ומועקה והצורך לעלות לבית העלמין מאוד חזק האם זה ר היות ועוד לא עברה שנה?? והאם בשעה חמש וחצי בערב זה מותר?!?
תשובה: ראוי להמנע, אולם אם יש צורך כגון מה שכתבת, מותר. גם השעה מותרת.
שאלה: אבלות: אם קוברים אדם היום (כח אייר),מתי עולים שוב לקבר?
תשובה: אני מפנה אותך לאתר של חברת קדישא. מרוכזים כאן כל ההלכות וכמו כן (עיין בצד ימין) יש מחשבון תאריכים שקובע מתי מסתיים כל פרק (שבעה  שלושים ושנה). עיין באתר השאלה שלך עיין בקישור
שאלה: הטבלת כלים של מכונת קפה: האם יש צורך להטביל מכונת קפה? מדובר במכונה שלא ניתן להכניס אותה למים. (ספציפית, מדובר במכונת קפה של נספרסו מסוג u, כמו כן, האם יש צורך להטביל מכונה להקצפת חלב שדומה לקומקום? (כפי שניתן לראות בלינק הקודם)
תשובה: יש להטביל את החלקים המתפרקים שעויים ממתכת או זכוכית.
שאלה: כשרות המרכז להשתלמויות מורים: אשתי מתארחת באכסניית שלומי, במרכז להשתלמויות מורים מטעם משרד החינוך. המקום כולל לינה וארוחות. בפרסומים שלהם מופיע שהמקום כשר בהשגחת הרבנות לכשרות ארצית. האם ניתן לסמוך על המקום?
תשובה: הרבנות נותנת שתי רמות כשרות. כשרות רגילה כשרות מהדרין לרוב, ההבדלים בניהם גדולים מאד. כרוב גוש קטיף או רגיל בשר חלק או כשר בישול ישראל על פי מר"ן או על פי הרמ"א(טוב רק לאשכנזים) לינת לילה טבילת כלים ירקות היתר מכירה ועוד. איני יודע איזו רמת כשרות אתה נוהג לאכול ולכן איני יכול לענות על השאלה. באופן כללי "המחלקה לכשרות הארצית, הינה מחלקה מאד טובה. אבל שוב, יתכן שעדיין זה לא מספיק לדרישות האישיות שלך. צריך לשאול את המשגיח של המקום על פרטי ההשגחה וחומרי הגלם שמשתמשים.
שאלה: מוסר בהוראה בבית הספר: לכבוד הרב אני עושה עבודה מעשית בהוראה בבה"ס מסוים בארץ. מנהלת בית הספר הציעה לי עבודה בשנה"ל תשע"ו. באותו הרגע, חשבתי כי אינני מעוניין, ולכן הפניתי את חבר שלי אל המנהלת במטרה שהוא ייקח את המשרה. אומנם, כעת התחרטתי (לאחר כחודש בערך), ואני כן רואה את עצמי מלמד בבה"ס זה בשנה הבאה. שאלתי היא, האם זה ר מבחינה מוסרית לפנות למנהלת ולומר לה כי אני מעוניין, לאחר שכביכול "ויתרתי" לחבר שלי על המשרה? וישר כוח.
תשובה: אין בזה חוסר ישרות, הכל ידוע והרשות נתונה בידה לבחור בין שניכם על פי הכישורים
שאלה: לא יכולה לטבול האם נשארת כנידה?: אינני יכולה לטבול בעקבות כוויות חמורות על גופי שעדיין לא התרפאו והן נחשבות חציצה. האם האיסורים החלים עלי כאישה נידה נמשכים עד שאוכל לטבול?
תשובה: כל עוד לא טבלת, האיסורים נשארים. כוויה איננה חציצה על פי רוב, תלוי בפרטיה. רפואה שלימה